CELEX: 32009D0778
Language: el
Date: 2009-10-22 00:00:00
Title: 2009/778/ΕΚ: Απόφαση της Επιτροπής, της 22ας Οκτωβρίου 2009 , για την επέκταση των χρήσεων ελαίου φυκών από τα μικροφύκη Schizochytrium sp . ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2009) 7933]

23.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/56
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 22ας Οκτωβρίου 2009
   για την επέκταση των χρήσεων ελαίου φυκών από τα μικροφύκη Schizochytrium sp. ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2009) 7933]
   (Το κείμενο στην αγγλική γλώσσα είναι το μόνο αυθεντικό)
   (2009/778/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 14 Ιανουαρίου 2008 η εταιρεία Martek Biosciences Corporation υπέβαλε αίτηση στις αρμόδιες αρχές του Ηνωμένου Βασιλείου για επέκταση των χρήσεων του ελαίου που προέρχεται από τα μικροφύκη Schizochytrium sp. ως νέου συστατικού τροφίμων.
            
         
               (2)
            
            
               Στις 4 Σεπτεμβρίου 2008 ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην εν λόγω έκθεση κατέληγε στο συμπέρασμα ότι η επέκταση των χρήσεων ελαίου μικροφυκών Schizochytrium sp. ως συστατικού τροφίμων ήταν αποδεκτή.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 25 Σεπτεμβρίου 2008.
            
         
               (4)
            
            
               Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού (ΕΚ) αριθ. 258/97, διατυπώθηκαν αιτιολογημένες αντιρρήσεις για την εμπορία του προϊόντος σύμφωνα με τη διάταξη αυτή.
            
         
               (5)
            
            
               Στις αντιρρήσεις που προέβαλαν τα κράτη μέλη έθεσαν κυρίως το θέμα των αυξημένων επιπέδων πρόσληψης ω-3 λιπαρών οξέων και ιδίως DHA (εικοσιδυεξαενοϊκού οξέος).
            
         
               (6)
            
            
               Ωστόσο, η κύρια πηγή ω-3 λιπαρών οξέων είναι το ιχθυέλαιο. Στα τρόφιμα των κατηγοριών για τις οποίες ζητήθηκε η προσθήκη ελαίου από μικροφύκη Schizochytrium sp., τα ω-3 λιπαρά οξέα μπορούν να παρασχεθούν είτε από ιχθυέλαιο είτε, εναλλακτικά, από τα μικροφύκη Schizochytrium sp.
            
         
               (7)
            
            
               Επομένως, δεν αναμένεται ότι η χρήση ελαίου από μικροφύκη στις ομάδες τροφίμων που αναφέρονται στο παράρτημα θα οδηγήσει σε πρόσθετη αύξηση, σε μη αποδεκτά επίπεδα, της συνολικής πρόσληψης ω-3 λιπαρών οξέων.
            
         
               (8)
            
            
               Το έλαιο από μικροφύκη Schizochytrium sp. πληροί τα κριτήρια του άρθρου 3 παράγραφος 1 του κανονισμού.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το έλαιο από μικροφύκη Schizochytrium sp., όπως ορίζεται στην απόφαση 2003/427/ΕΚ της Επιτροπής (2), μπορεί να διατεθεί στην κοινοτική αγορά ως νέο συστατικό τροφίμων για τις χρήσεις και στα μέγιστα επίπεδα που αναφέρονται στο παράρτημα.
   Άρθρο 2
   Η ονομασία «έλαιο μικροφυκών Schizochytrium sp.» αναγράφεται στον κατάλογο των συστατικών των τροφίμων στα οποία περιέχεται.
   Άρθρο 3
   Η παρούσα απόφαση απευθύνεται στην εταιρεία Martek Biosciences Corporation, 6480 Dobbin Road, Columbia, MD 21045, USA.
   
      Βρυξέλλες, 22 Οκτωβρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  ΕΕ L 144 της 12.6.2003, σ. 13.
   
      ΠΑΡΑΡΤΗΜΑ
      
         ΧΡΗΣΕΙΣ ΕΛΑΙΟΥ ΑΠΟ ΜΙΚΡΟΦΥΚΗ SCHIZOCHYTRIUM SP.
      
      
                  Ομάδα χρήσης
               
               
                  Μέγιστη περιεκτικότητα σε DHA (εικοσιδυεξαενοϊκό οξύ)
               
            
                  Προϊόντα αρτοποιίας (ψωμιά και ψωμάκια)
               
               
                  200 mg/100 g
               
            
                  Ράβδοι δημητριακών
               
               
                  500 mg/100 g
               
            
                  Μη αλκοολούχα ποτά (συμπεριλαμβανομένων των ποτών με βάση το γάλα)
               
               
                  60 mg/100 ml